b'\n_START_ARTICLE_\nPrirojena sr\xc4\x8dna napaka\n_START_SECTION_\nZnaki in simptomi\n_START_PARAGRAPH_\nZnaki in simptomi so povezani z vrsto in resnostjo sr\xc4\x8dne okvare. Simptomi se pogosto ka\xc5\xbeejo zgodaj v \xc5\xbeivljenju, vendar pa so lahko nekatere okvare skozi vse \xc5\xbeivljenje neopazne. Nekateri otroci nimajo znakov, spet drugi pa imajo te\xc5\xbeave z dihanjem, cianozo, omedlevice, \xc5\xa1ume na srcu, okrnjen razvoj udov in mi\xc5\xa1ic, slab tek ali rast, in oku\xc5\xbebe dihal. Prirojene sr\xc4\x8dne napake povzro\xc4\x8dajo nenormalno strukturo organa, zaradi \xc4\x8desar prihaja do nastajanja dolo\xc4\x8denih zvokov, znanih kot \xc5\xa1um na srcu. V\xc4\x8dasih jih je mogo\xc4\x8de zaznati med avskultacijo; vendar pa niso vsi \xc5\xa1umi na srcu posledica prirojene sr\xc4\x8dne napake.\n_START_SECTION_\nDiagnoza\n_START_PARAGRAPH_\n\xc5\xa0tevilne prirojene sr\xc4\x8dne napake se lahko ugotovijo s\xc2\xa0 predrojstveno diagnozo ploda (z ehokardiografijo).\xc2\xa0 To je test, ki ga je mogo\xc4\x8de storiti v drugem trimese\xc4\x8dju nose\xc4\x8dnosti, ko je mati otroka 18-24 tednov nose\xc4\x8da. Metoda je lahko\xc2\xa0 ultrazvok trebuha ali transvaginalni ultrazvok._NEWLINE_\xc4\x8ce je otrok rojen s cianoti\xc4\x8dno sr\xc4\x8dno boleznijo, je diagnozo obi\xc4\x8dajno mogo\xc4\x8de postaviti kmalu po rojstvu zaradi modre barve ko\xc5\xbee (od tod ime\xc2\xa0 cianoza). Pri novorojen\xc4\x8dkih s septalno okvaro ali obstrukcijsko okvaro, so simptomi pogosto opazni \xc5\xa1ele po nekaj mesecih ali v\xc4\x8dasih tudi po ve\xc4\x8d letih.\n_START_SECTION_\nEpidemiologija\n_START_PARAGRAPH_\nSr\xc4\x8dne napake so med najbolj pogoste okvare ob rojstvu, ki se pojavljajo v 1\xc2\xa0% \xc5\xbeivorojenih otrok (2-3\xc2\xa0%, vklju\xc4\x8dno z bikuspidalno aortno zaklopko). Leta\xc2\xa0 2013 je 34,3 milijona ljudi imelo CHD. V letu 2010 je zaradi tega pri\xc5\xa1lo do 223,000 smrti, padec v primerjavi z 278,000 leta 1990._NEWLINE_Za prirojene sr\xc4\x8dne napake, ki se pojavijo brez dru\xc5\xbeinske anamneze (de novo), je verjetnost za ponovitev pri potomcih 3-5\xc2\xa0%.\xc2\xa0'